Uutisviikko minuutissa: Derbydramatiikkaa ja raviliigariemua – MT Ravinetti
2.9.2019 - 20:07 | Jari-Pekka Rättyä Artikkelit
Vihreä oli derbypäivän väri Vermossa. Kuva: Terhi Piispa-Helisten
Ravinetti pikakelaa raviviikon tärkeimmät tapahtumat joka maanantai.
Tässä viime viikon tärkeimmät uutisaiheet viime viikon varrelta:
Ravinetti selvitti, miksi Sobel Conwayn Suomen ennätystä sivunnut aika 09,7 oli kovempi kuin kelloon sai videolta.
Sobel Conwayn 09,7 pitää kutinsa – bufferointivirhe
Raskolnikov Frido ja Vaya Con Dios voittivat Oulu Expressin Oulun karsinnat. Karsintanelosena finaaliin selvisi myös Oulun Kärppien raviliigavarsa Mercedes Match.
Ravinetti kertoi Bjertorpin valmennuskeskukseen muuttaneen Ville Karhulahden kuulumiset.
Ville Karhulahti muutti ”Svanstedtin paikkaan”
Suomen Hippos julkisti seuraavan Ravigaalan pitopaikan.
Hippos: Ravigaalaa juhlitaan tammikuussa Tampere-talossa
Teivon 2-vuotislähdön voitti vakuuttavasti Ranskasta koelähtö suoritettuna Christa Packalénille saapunut Credit To Hope. Iivo Niskasen hiihtäjäkimpan Talli Hiihtoliidon Bismarck Comery palasi voittokantaan kovalla ajalla 13,5ake.
Jorma Kontio ja Timo Nurmos juhlivat Solvallassa: Kontiolle kuskina viisi ja Nurmokselle valmentajana neljä voittoa.
Vermossa juhlittiin HIFK:n Mascate Matchin toista E3-voittoa, mutta kaviouralla juhli toinen raviliigavarsa: Tapparan Marschall Match. Päivän kuskisankari oli kolme Toto65-lähtöä putkeen voittanut Hannu Korpi.
Ravinetti kertoi hankosidevammasta toipuvan Sirukassonin tuoreet kuulumiset.
Kriteriumvoittaja kuntoutuu Kaisa Tupamäki-Kukkamolla
Lahdessa Trot Kronos yllätti pelaajat ja valmentajansa Jarno Kauhanen ravaamalla avausvoittonsa Suomessa.
Mika Forss kävi valloittamassa Bodenin Valiant Dreamilla. 100 000 kruunun arvoinen voitto tuli murskatyylillä.
Suomen Hippoksen hallitus piti Lexus Dreamin kilpailukiellon toistaiseksi voimassa.
Lexus Dreamin lääkenäyteratkaisu venyy
Samassa kokouksessa hallitus päätti, ettei valita tunnistusjupakan raastuvanoikeuden tuomiosta hoviin.
Suomen Hippoksen hallituksen päätös koskien sääntöjen vastaisia tunnistamisia
Bret Boko kävi hakemassa Seinäjoelta uransa voiton numero 53.
Vermossa Derbyn voitti Graceful Swamp, Suomen mestaruuden Next Direction (SE-ajalla 11,0ake) ja Tähtisprintterin Välähdys.
Ruotsin kultadivisioonassa Jägersrossa jatkoi voittokulkuaan Reijo Liljendahlin Policy Of Truth. Pastore Bob tarjosi keulasta hienon vastuksen.
Jägersrossa Ruotsin Derbyn voitti Attraversiamo ja Tammaderbyn Racing Brodda. Suosikeista Campo Bahia, Activated ja Staro Miami laukkasivat ja Conrad’s Rödluva jäi kuolemanpaikalle. Parhaasta suomalaissijoituksesta Derbyissä vastasi Onkel Invest Oy:n Zeta Kronos. K.G. Bertmarkin Muistoajossa Hannu Korpi ohjasti Ulk Delle Selven neljänneksi ja Janne Lukkari Ambrogion seitsemänneksi. Hanna Lähdekorpi oli lähdössä toinen.
Zeta Kronos vastasi parhaasta suomalaismenestyksestä Ruotsin Derbyissä
Forssassa ravattiin väärinpäin. Se sopi Dreambow’lle, joka nappasi avoimesta ryhmästä vuoden avausvoittonsa.